CELEX: 62009CN0404
Language: bg
Date: 2009-10-20 00:00:00
Title: Дело C-404/09: Иск, предявен на 20 октомври 2009 г. — Комисия на Европейските общности/Кралство Испания

16.1.2010   
            
            
               BG
            
            
               Официален вестник на Европейския съюз
            
            
               C 11/15
            
         Иск, предявен на 20 октомври 2009 г. — Комисия на Европейските общности/Кралство Испания
   (Дело C-404/09)
   2010/C 11/26
   Език на производството: испански
   
      Страни
   
   
      Ищец: Комисия на Европейските общности (представители: F. Castillo de la Torre, D. Recchia и J.-B. Laignelot)
   
      Ответник: Кралство Испания
   
      Искания на ищеца
   
   
               —
            
            
               Да се обяви,
               
                           а)
                        
                        
                           че като е разрешило откритите рудници „Fonfría“, „Nueva Julia“ и „Los Ladrones“, без разрешението да е обусловено от оценка, позволяваща да се определят, опишат и оценят по подходящ начин преките, непреките и кумулативните въздействия на съществуващите проекти за открити рудници, Кралство Испания е нарушило задълженията си по членове 2, 3 и член 5, параграфи 1 и 3 от Директива 85/337/ЕИО (1) на Съвета от 27 юни 1985 година относно оценката на въздействието на някои публични и частни проекти върху околната среда, изменена с Директива 97/11/ЕИО;
                        
                     
                           б)
                        
                        
                           че считано от 2000 г., дата на класифицирането на „Alto Sil“ като специална защитена зона (наричана по-нататък „СЗЗ“):
                           
                                       —
                                    
                                    
                                       като е разрешило откритите рудници „Nueva Julia“ и „Los Ladrones“, без разрешението да е обусловено от подходяща оценка на възможното въздействие на посочените проекти, и при всички случаи, без да са спазени условията, позволяващи осъществяването на проект, въпреки опасността от споменатите проекти за вида „глухар“, който е една от природните дадености, станали причина за класифицирането на „Alto Sil“ като СЗЗ, при липсата на алтернативно решение, поради наложителни причини от по-важен обществен интерес, единствено след информиране на Комисията за компенсаторните мерки, необходими, за да се осигури кохерентността на „Натура 2000“;
                                    
                                 
                                       —
                                    
                                    
                                       и като не е приело необходимите мерки, за да избегне причинените от рудниците „Feixolín“, „Salguero-Prégame-Valdesegadas“, „Fonfría“, „Ampliación de Feixolín“ и „Nueva Julia“ влошаване на състоянието на местообитанията и значително обезпокояване на този вид, заради който е определена посочената СЗЗ;
                                    
                                 Кралство Испания е нарушило, по отношение на СЗЗ „Alto Sil“, задълженията си по член 6, параграфи 2, 3 и 4 във връзка с член 7 от Директива 92/43/ЕИО (2)
                           
                        
                     
                           в)
                        
                        
                           че считано от януари 1998 г.:
                           
                                       —
                                    
                                    
                                       като не е приело, по отношение на минните работи в рудниците „Feixolín“, „Salguero-Prégame-Valdesegadas“, „Fonfría“ и „Nueva Julia“, необходимите мерки, за да запази екологичния интерес, който представлява предложеният обект „Alto Sil“ на национално равнище,
                                    
                                 Кралство Испания е нарушило, по отношение на предложения обект „Alto Sil“, задълженията си по силата на даденото от Съда тълкуване в Решение от 13 януари 2005 г. по дело Società Italiana Dragaggi SpA и др./Ministero delle Infrastrutture e dei Trasporti и Regione Autonoma Friuli Venezia Giulia (C-117/03), Recueil, стр. I-00167 и в Решение от 14 септември 2006 г. по дело Bund Naturschutz in Bayern eV и др./Freistaat Bayern (C-244/05), Recueil, стр. I-08445, и
                        
                     
                           г)
                        
                        
                           че считано от декември 2004 г.:
                           
                                       —
                                    
                                    
                                       като е разрешило открити минни работи (в случая в рудниците „Feixolín“, „Salguero-Prégame-Valdesegadas“, „Fonfría“ и „Nueva Julia“), които могат да окажат значително въздействие върху природните дадености, заради които „Alto Sil“ е определена като територия от значение за Общността (наричана по-нататък „ТЗО“), без да направи подходяща оценка на възможните въздействия на посочените рудници и, при всички случаи, без да спази условията, които биха позволили осъществяването на споменатите проекти въпреки опасността, която представляват за природните дадености, станали причина за определянето на „Alto Sil“, при липсата на алтернативно решение, единствено поради наложителни причини от по-важен обществен интерес, като само е информирало Комисията за компенсаторните мерки, необходими, за да се осигури кохерентността на „Натура 2000“;
                                    
                                 
                                       —
                                    
                                    
                                       като не е приело, по отношение на посочените работи необходимите мерки, за да избегне причинените от рудниците „Feixolín“, „Salguero-Prégame-Valdesegadas“, „Fonfría“, „Nueva Julia“ и „Ampliación de Feixolín“ влошаване на състоянието на местообитанията и значително обезпокояване на видовете,
                                    
                                 Кралство Испания е нарушило по отношение на ТЗО „Alto Sil“ задълженията си по член 6, параграфи 2, 3 и 4 от Директива 92/43/ЕИО;
                        
                     
         
               —
            
            
               да се осъди Кралство Испания да заплати съдебните разноски.
            
         
      Правни основания и основни доводи
   
   Комисията е узнала за съществуването на няколко открити въгледобивни рудника, които са експлоатирани от предприятието Minero Siderúrgica de Ponferrada (MSP) и могат да засегнат природните дадености на местността, предложена за ТЗО „Alto Sil“ (ES0000210), намираща се в провинция León, в североизточната част на автономната област Castilla y León. Данните потвърждават не само едновременното съществуване на няколко открити въгледобивни рудника, но и че откритите минни работи ще продължат посредством нови рудници, за които е дадено разрешение или е в ход процедура за даване на разрешение.
   Относно Директива 85/337/ЕИО Комисията счита, че не са били взети предвид възможните непреки, кумулативни и синергични въздействия на трите разглеждани рудника върху най-уязвимите видове.
   Комисията счита, че с оглед на естеството, близостта и продължаващото във времето въздействие на въпросните проекти, в съответствие с предвиденото в Приложение IV към Директива 85/337/ЕИО описанието на същественото въздействие на посочените проекти върху околната среда трябва задължително да включва „прякото, непряко, кумулативно, краткосрочно, средносрочно и дългосрочно […] постоянно или временно въздействие“.
   Що се отнася до Директива 92/43 относно местообитанията искането се позовава главно на видовете „глухар“ и „кафява мечка“. Комисията счита, че въздействието на рудниците върху тези видове не би могло да се оцени единствено с оглед на прякото унищожаване на критичните зони на тези видове, но трябва да се отчита и по-голямото раздробяване, влошаването на състоянието и разрушаването на местообитанията, потенциално годни за възстановяване на посочените видове, както и засилването на обезпокояването им, които аспекти не са били взети предвид. Към това се добавя опасността от окончателен ефект на преграждане като резултат от движенията и раздробяването на популациите.
   В обобщение Комисията сочи, че рудниците влошават факторите, за които се счита, че водят до упадък на тези видове, и че поради това властите не могат да направят извод за липса на значително въздействие на посочените дейности върху видовете.
   Поради това Комисията счита, че не е била направена оценка на възможното въздействие върху видовете „глухар“ и „кафява мечка“, която може да се счита за подходяща по смисъла на член 6, параграф 3. Комисията приема, че ако беше направена такава оценка, тя щеше най-малкото да доведе до извода, че не е налице изискваната от съдебната практика увереност относно липсата на значително въздействие на разрешените проекти върху тези видове. Това предполага, че властите са могли да разрешат посочените проекти за открити рудници единствено след като установят, че са налице условията на член 6, параграф 4, а именно, при липсата на алтернативни решения, включително „нулева алтернатива“, след като установят съществуването на наложителни причини от по-важен обществен интерес, които обосновават прилагането на съдържащата се в този член дерогация, и след като евентуално определят подходящи компенсаторни мерки.
   
      (1)  ОВ L 175, стр. 40; Специално издание на български език, 2007 г., глава 15, том 1, стр. 174.
   
      (2)  Директива 92/43/ЕИО на Съвета от 21 май 1992 година за опазване на естествените местообитания и на дивата флора и фауна (ОВ L 206, стр. 7; Специално издание на български език, 2007 г., глава 15, том 2, стр. 109).